  Виталий Пронин Кинлы ке тунсыко журналистика, кинлы ке - политика, куинетӥезлы - техника. Тае лыдэ басьтыса, форумын радъяське 9 смена.Шаерысьтымы 90 егитъёс асьсэ проектъёссэс утёзы «iВолга» форумын.Проектъёс пӧлын Dart газет бордын ужась удмурт егитъёслэн ужзы но. Самара улосвылысь Мастрюков тыос дуре люкасько быдэс Приволжск федерал округысь 2 сюрс 500 пала егитъёс. Туэ куное вуозы Китайысь но Франциысь усточиос.Кинлы ке тунсыко журналистика, кинлы ке - политика, куинетӥезлы - техника. Тае лыдэ басьтыса, форумын радъяське 9 смена.Удмурт егитъёс пӧлын трос усточиос. Сое ми адӟиськом «Шундыкар» лагеръя, егит гожъяськисьёслэн блогъёссыя, дизайнеръёслэн ужъёссыя. Жаляса верано, тросэз соос пӧлысь чаляк кысо: оло быгатонлыкъёссэс азинтыны луонлык уг адӟо, оло учкись-лыдӟисьсэс уг шедьто. Соин сэрен «Dart» газетысь егитъёс малпазы кылдытыны удмурт быгатӥсь егитъёсты огазеясь вотэсбам. Отчы соос быгатозы интыяны творческой ужъёссэс: суредъёссэс, веросъёссэс, кылбуръёссэс, видеооссэс. Отын ик шедьтозы дунъясьёссэс но гажасьёссэс.Форум 10 нунал кыстӥськоз. Та дыр ӵоже егитъёс асьсэ проектъёссэс возьматыны кулэ. Тужгес устоосызлы улонэ пыӵатон понна коньдон сётӥськоз.Мария Векшина Туспуктэм: vk.com/ivolgaforum2016  Теги: Егитъёс  